ตอนนี้กำลังทาน ยา folic acid ขององค์การเภสัช ระหว่างนี้ต้องทานวิตามินตัวไหนควบคู่ไปกับโฟลิกไหมคะ ส่วนตัวไม่ได้มีภาวะเลือดจางแต่ทานก่อนล่วงหน้า3เดือนเพื่อการตั้งครรภ์โดยเฉพาะค่ะ แล้วช่วง3เดือนก่อนการตั้งครรภ์นี้ต้องทานยาคุมไหมคะ
สวัสดีค่ะ การรับประทานโฟลิกก่อนการตั้งครรภ์ เหตุผลก็เพื่อให้มารดามีระดับกรดโฟลิกในเลือดอยู่ในระดับที่ไม่ต่ำไปกว่าปกติ เนื่องจากการที่มารดามีระดับกรดโฟลิกในเลือดต่ำอาจส่งผลต่อการพัฒนาระบบประสาทของทารก อาจทำให้ทารกมีความพิการทางสมองหรือระบบประสาทเมื่อคลอดออกมาได้ดังนั้นในทางการแพทย์ปัจจุบัน จึงแนะนำให้มารดาที่กำลังจะตั้งครรภ์ รับประทานกรดโฟลิกเสริมประมาณ 3 เดือนก่อนการตั้งครรภ์ค่ะ ในระหว่างที่ยังไม่พร้อมจะมีบุตรควรใช้วิธีการคุมกำเนิดไม่ว่าจะเป็นถุงยางอนามัย การรับประทานยาคุมไว้ก่อนค่ะไม่จำเป็นต้องรับประทานวิตามินตัวอื่นเสริม หากรับประทานอาหารได้ครบ 5 หมู่ตามปกติ หากมีเลือดจางแพทย์อาจแนะนำให้รับประทานเหล็กเสริมร่วมไปด้วย